Анна Ахматова

thumb |right|Ахматовагийн хөрөг зураг 
Анна Ахматова (орос. А́нна Андре́евна Ахма́това; төрөхдөө Го́ренко гэж овогтой байсан, анхны гэрлэлтээр Го́ренко-Гумилёва гэх овогтой болсон, 1889 оны 6-р сарын 23-нд Одесса хотод төрсөн – 1966 оны 3-р сарын 5-нд ЗХУ-ын Москва мужийн Домодедово хотод нас барсан) нь Оросын утга зохиолд тод дуурсагдах эмэгтэй зохиолчдын нэг болох, модернист яруу найрагч Анна Андреевна Горенко ( )-гийн уран бүтээлийн нэр юмХаррингтон (2006) х.11. Нобелийн уран зохиолын шагналд 1965, 1966 онд нэр дэвшиж байсан. 

Түүний ойр дотнын хүмүүс хэлмэгдүүлэлтэд өртөж байсан: түүний анхны нөхөр Николай Гумилёв 1921 оны 7-р сард Кронштадтын хуйвалдааны хэрэгт холбогдуулан буудуулж нас барсан; гурав дахь нөхөр Николай Пунин гурван удаа баривчлагдаж, 1953 онд хуаранд нас барсан; яруу найрагч бүсгүйн цорын ганц хүү, түүхч Лев Гумилёв (1912-1992) 1930-1940-өөд он, 1940-1950-иад онд 10 гаруй жил шоронд хоригдож, 1954 онд өршөөлд хамрагдаж цагаатгагдсан.

Ахматова 11 настайдаа анхны шүлэгээ бичиж эхэлсэн бөгөөд тэрээр богино хэмжээний шүлгээс эхлээд Сталинист террорт өртөгсдөд зориулсан түүний шилдэг бүтээл болох Реквием (1935–40 онд бичиж Мюнхенд анх 1963 онд хэвлэгдсэн) 1930-аад оны ЗХУ дахь "Ардын дайснууд"-ын ар гэрийн зовлон, хэлмэгдүүлэлтийн тухай найраглал зэрэг нарийн төвөгтэй бүтэц бүхий зохиол хүртэл өргөн хүрээг хамардаг. Эдийн засаг, сэтгэлгээний хязгаарлалт дунд амьдарч байсан найрагчийн гайхалтай өвөрмөц онцлог бүхий бүтээлүүд шагшигдсаар байдаг билээ. Түүний уран бүтээлийг хоёр үед хувааж болно: эхэн үе (1912–25), сүүл үе (1936 оны үеэс нас барах хүртэл). Тэр хоорондох арван жил гаруй хугацаанд бараг уран бүтээл туурвиагүй аж. Түүний бүтээлүүд Сталинист эрх баригчдаас буруутгагдаж, цензурт өртөж байсан хэдий ч тэрээр гадагшаа дүрвэлгүй, эх орондоо үлдэж, эргэн тойрондоо болж байсан харгислалын гэрч болсон билээ.

А.Ахматова Николай Гумилёвтай 1908 онд гэрлэж, ганц хүү алдарт Лев Гумилёвыг 1910 оны 10-р сарын 1-нд төрүүлсэн. 
1966 оны 3-р сарын 5-нд  76 настайдаа зүрхний дутагдлаар Москва мужийн Домодедово дахь «Подмосковье» сувиллын газар нас барсаны дараа шарилыг нь Ленинград руу зөөж Комарово тосгонд 3-р сарын 10-нд оршуулсан.  

 Гэр бүл 
Түүний анхны гэрлэлт (1910 - 1918 оны 8-р сарын 5) нь Оросын Мөнгөн үеийн яруу найрагч, Акмеист сургуулийн үндэслэгч, зохиолч, орчуулагч, утга зохиолын шүүмжлэгч Николай Гумилёв (1886–1921)-тай байжээ.

Тэдний хүү нь Зөвлөлтийн эрдэмтэн, зохиолч, орчуулагч Лев Гумилев (1912–1992) байв.

Түүний хоёр дахь гэрлэлт (1918–1922) нь Оросын дорно дахины судлаач, яруу найрагч, орчуулагч Владимир Шилейко (1891–1930)-тай байв.

Түүний гурав дахь албан бус гэрлэлт (1923–1938) нь урлагийн түүхч, шүүмжлэгч Николай Пунин (1888–1953)-тай байв.

 Цахим холбоос 




Эшлэл

Ангилал:Зохиогч
Ангилал:20-р зууны утга зохиол
Ангилал:Орос хэлээрх утга зохиол
Ангилал:ЗХУ-ын утга зохиол
Ангилал:Акмеизм
Ангилал:Уянгын шүлэгч
Ангилал:ЗХУ-ын тэрс үзэлтэн
Ангилал:Оксфордын Их Сургуулийн хүндэт доктор
Ангилал:Оросууд
Ангилал:1889 онд төрсөн
Ангилал:1966 онд өнгөрсөн